Diari Oficial de la Generalitat Valenciana


Sumari del DOGV 5962, del 25-02-2009 (2009/1974)

Notificació a Martínez & Mendoza SCP. Expedient número RO/2007/05 VIVI/049803/99.
---------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/1974


Data del document
:   09-08-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Martínez & Mendoza SCP. Expedient número RO/2007/05 VIVI/049803/99. [2009/1974]  
De conformitat amb el que estableix l'art. 59.4 de la Llei 30/1992, de 26 de novembre, de Règim jurídic de les Administracions Públiques i de Procediment Administratiu Comú, es notifica la proposta de resolució a Martínez & Mendoza SCP, amb expedient RO/2007/05 VIVI/049803/99.  
A l'efecte previngut en la Llei 30/1992, de 26 de novembre, de règim jurídic de les administracions públiques i procediment administratiu comú, i en el Decret 2114/1968, de 24 de juliol, Reglament d'habitatges de protecció oficial us traslladem la proposta de la resolució que us notifiquem perquè en prengueu coneixement, i us advertim que en el termini de quinze dies comptadors des de l'endemà de la recepció, podrà al·legar tot el que considereu oportú en la vostra defensa, d'acord amb el que estableix l'art. 79 de la Llei 30/1992, de 26 de novembre; així mateix us informem que els documents que consten en el procediment són:  
1r. Denúncia  
2n. Informe tècnic  
3r. Ordre d'obres  
4t. Acord d'iniciació  
Proposta de resolució  
Vist el procediment RO/2007/05 seguit enfront de Martínez & Mendoza SCP per incompliment del règim legal que regula els habitatges de protecció pública.  
Vist que són fets provats, i així es declara, que en l'habitatge siti a València, c/ Rodríguez de la Fuente 31,1, presentava les deficiències assenyalades en l'acord d'iniciació, perquè així resulta acreditat en la prova practicada que consta en els informes tècnics.  
Vist que en data 30.04.2007 se va formular enfront de l'expedientat l'oportú acord d'iniciació.  
Vist que a l'acord d'iniciació Martínez & Mendoza SCP formulen al·legacions en data 26.07.2007.   
S'hi manifesta,en primer lloc, que l'encarregada de realitzar les obres de construcció de l'edifici va ser la constructora Proespe SL.   
En segon lloc, que hi ha un procediment judicial civil pendent entre la comunitat de propietaris i els agents intervinents en el procés constructiu en què s'ha de dilucidar qui és el responsable dels vicis i defectes constructius existents en l'edifici.  
En tercer lloc, al·lega Martínez & Mendoza SCP que els vicis o defectes constructius han sigut causats per una deficient execució de l'obra per part de l'empresa constructora i sol·licita que siga inclosa en aquest procediment administratiu.  
Finalment, sol·licita la suspensió d'aquestes actuacions fins que es resolga el procés judicial civil que hi ha entre la comunitat de propietaris i la constructora i la promotora de l'edifici.  
Atés que no poden ser estimades les al·legacions efectuades per Martínez & Mendoza SCP perquè aquest procediment no va encaminat a l'exigència de responsabilitat administrativa sancionadora sinó que es tramita per raó del que estableix l'article 111 del Decret 2114/1968, de 24 de juliol, Reglament d'habitatges de protecció oficial, el qual estableix que si en el transcurs de cinc anys des de la qualificació definitiva es manifesten vicis o defectes de la construcció que fan necessàries obres de reparació, podran imposar-se al promotor.  
Aquesta responsabilitat del promotor té caràcter objectiu i així ha sigut reconegut per la jurisprudència, entre altres, per la Sentència de la Sala Contenciosa del Tribunal Suprem de 27 de juliol de 1998, que recull que «la relació jurídica que s'estableix entre l'administració i el promotor d'una edificació subjecta al règim d'habitatges de protecció oficial, i el caràcter instrumental d'aquest règim amb relació al dret prestacional consagrat en l'article 47.1.1 CE, justifiquen la facultat de l'administració per a imposar a qui amb ella s'ha relacionat en aquell procés constructiu l'obligació de reparar els vicis o defectes existents en l'edificació mateixa com a conseqüència d'un dèficit de diligència en qualsevol de les fases del procés, sense perjudici de les accions de repetició que al promotor puguen correspondre; aquesta obligació de reparar es preveu en el Reglament d'habitatges de protecció oficial no sols com un efecte jurídic que cal afegir o addicionar a la sanció pròpiament dita, imposant-ho tant a l'infractor, siga aquest el promotor, el constructor o els facultatius intervinents, sinó també autònomament, deslligada de tota resposta sancionadora, com a efecte derivat de l'incompliment dels deures que assumeixen els que són part en la relació juridicoadministrativa nascuda davant de l'objecte i a fi de promoure una edificació subjecta a aquell règim tuïtiu».  
En conseqüència, no poden estimar-se les al·legacions efectuades per Martínez & Mendoza SCP, i aquesta està obligada a realitzar les obres de reparació requerides per raó de la relació d'especial subjecció que l'uneix a l'administració per la seua condició de promotor d'habitatges de protecció pública i amb independència de la sentència que puga recaure en via judicial civil, i, si és el cas, Martínez & Mendoza SCP podrà rescabalar-se enfront dels que resulten responsables en via civil.  
Per raó del que s'ha exposat, tampoc cal acordar la suspensió d'aquest procediment fins que recaiga sentència en el procés judicial pendent, perquè la resolució que puga adoptar-se en via civil no afecta la responsabilitat administrativa que resulta exigible a Martínez & Mendoza SCP per la seua condició de promotor de l'edifici d'acord amb l'article 111 del Decret 2114/1968, de 24 de juliol, Reglament d'habitatges de protecció oficial.  
Atés que dels fets continguts en el segon paràgraf de la proposta de resolució resulta responsable Martínez & Mendoza SCP com a promotor de l'edifici.  
Atés que l'article 111.3 del Decret 2114/1968, de 24 de juliol, Reglament d'Habitatges de Protecció Oficial, estableix que si en el transcurs de cinc anys, des de la qualificació definitiva, es manifesten vicis o defectes de la construcció que facen necessàries obres de reparació, podrà imposar-se la seua realització al promotor.  
Vista la Llei 30/1992, de 26 de novembre, de Règim Jurídic de les Administracions Públiques; el Decret 2114/1968, de 24 de juliol, Reglament d'habitatges de protecció oficial, i la resta de normes de general i pertinent aplicació, es formula la següent:  
Proposta de resolució  
- Obligar a Martínez & Mendoza SCP a que, per ell o a la seua costa, realitze en el termini màxim de quinze dies, les obres següents:  
- Segellar les perforacions efectuades en el perfil horitzontal del cèrcol sobre l'ampit de la fusteria exterior per al desguàs de les aigües infiltrades i instal·lar aquests trepants en nombre de tres en les platines exteriors en totes les finestres dels habitatges.  
- Reparar les filtracions en garatge mitjançant l'execució d'una mitja canya amb morters de resines epoxi en els encontres del paviment amb els murs de tancament.  
- Reparar les humitats en el sostre de garatge degudes a filtracions a través de la terrassa de la planta primera de l'habitatge situat al pati posterior de l'edifici, mitjançant l'alçament de rajoles, la instal·lació de nova membrana asfàltica, fins i tot solapes de baranes, reposició de rajoles i posterior rejuntada d'aquestes.  
- Les filtracions en murs del garatge es resoldran mitjançant aplicació de morters de forjat ràpid monocomponents sense retracció, després del sanejament previ dels paraments i acabament mitjançant reposició de pintura de les zones afectades per la humitat.  
- Reparar les fissures en la terrassa de la planta primera mitjançant picament del revestiment arrebossat, aplicació de malla de fibra de vidre, nou revestiment arrebossat mitjançant l'aplicació de morters sense retracció i repàs de pintura de les zones reparades.  
València, 9 d'agost de 2007.- El cap del Servei Territorial: José Ribes Padilla, p. d. (article 16 de la Llei 30/1992).